STORE SKADER: En buss og trailer har kollidert på E18 ved Lysaker. Foto: 2200-tipser.

Trailer kjørte inn i buss på E18

Begge sjåførene er sendt til sykehus etter kollisjonen på E18.

Rune Thomas Ege

Silje Fjeldstad

Oppdatert 11. september 2013

Artikkelen er over syv år gammel

- Det er en buss og en trailer som har kollidert på E18 ved Lysaker, sier operasjonsleder i Asker og Bærum politidistrikt, Per-Ivar Iversen til VG.

Politiet fikk melding om hendelsen klokken 19.47.

- Bussen sto i ro på bussholdeplassen da traileren kjørte inn i denne, sier operasjonslederen til VG.

Både føreren av traileren og bussen er kjørt til sykehus.

- Det er ingen alvorlige personskader, men store materielle skader, sier Iversen.

Ifølge politet var det var kun tre passasjerer på bussen. Alle er sjekket av ambulanse, og de er ikke skadet.

Politiet skriver like etter klokken 21.00 at de vil starte arbeidet med å flytte kjøretøyene. Dette vil ta rundt en time, og omkjøring vil skje ved ring 3.

Kollisjonen har skjedd rett ved en busslomme på E18.

Politiet skriver på twitter at det traileren som kjørte inn i bussen ved bussholdeplassen i forbindelse med at den skulle skifte felt.

Politi og ambulanse er på stedet.

Publisert: 11.09.13 kl. 20:03 Oppdatert: 11.09.13 kl. 23:17